Document ID: 31995R2853

ΚΑΝΟΝΙΣΜΟΣ (ΕΚ) αριθ. 2853/95 ΤΗΣ ΕΠΙΤΡΟΠΗΣ της 11ης Δεκεμβρίου 1995 για την τροποποίηση του κανονισμού (ΕΟΚ) αριθ. 1068/93 περί λεπτομερειών καθορισμού και εφαρμογής των ισοτιμιών που θα χρησιμοποιηθούν στο γεωργικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 150/95 (2), και ιδίως το άρθρο 12,
Εκτιμώντας:
ότι το άρθρο 3 του κανονισμού (ΕΚ) αριθ. 1527/95 του Συμβουλίου της 29ης Ιουνίου 1995 για τον καθορισμό των αντισταθμιστικών καταβολών των σχετικών με την πτώση των γεωργικών ισοτιμιών για ορισμένα νομίσματα (3) έχει καθορίσει ένα ειδικό κανόνα για τις γεωργικές ισοτιμίες που εφαρμόζονται στα ποσά που αναφέρονται στο άρθρο 7 του κανονισμού (ΕΟΚ) αριθ. 3813/92 7 ότι, για την εφαρμογή του κανόνα αυτού, πρέπει να προσδιοριστούν τα ποσά του διορθωτικού ή περιβαλλοντολογικού χαρακτήρα που αφορά το μέτρο αυτό ή που δεν αντιστοιχούν στα κριτήρια που προβλέπονται στο άρθρο 7 πρώτο εδάφιο δύο πρώτες περιπτώσεις 7 ότι οι διευκρινίσεις αυτές μπορούν να επιτευχθούν με νέα διάταξη του κανονισμού (ΕΟΚ) αριθ. 1068/93 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1053/95 (5) 7
ότι τα σχετικά ποσά διαρθρωτικού ή περιβαλλοντολογικού χαρακτήρα υπάγονται σε χρηματοδότηση από το ΕΓΤΠΕ, τμήμα Προσανατολισμού ή από το Χρηματοδοτικό μέσο προσανατολισμού της αλιείας ή προβλέπονται από τον κανονισμό (ΕΟΚ) αριθ. 1992/93 του Συμβουλίου της 19ης Ιουλίου 1993 περί μεταβίβασης από το ΕΓΤΠΕ, τμήμα «Προσανατολισμού», στο ΕΓΤΠΕ, τμήμα «Εγγυήσεων», της χρηματοδοτήσεως ορισμένων ενισχύσεων που προβλέπονται από τους κανονισμούς (ΕΟΚ) αριθ. 1096/88 και (ΕΟΚ) αριθ. 2328/91 και περί τροποποιήσεως του κανονισμού (ΕΟΚ) αριθ. 2328/91 όσον αφορά τη συγχρηματοδότηση του καθεστώτος ενθάρρυνσης της παύσης καλλιέργειας (6) ή, στις άλλες περιπτώσεις, πρέπει ιδίως, να συμβάλλουν σε γεωργική ή περιβαλλοντολογική επένδυση 7 ότι τα ποσά αυτής της τελευταίας κατηγορίας έχουν καθορισθεί από τον κανονισμό (ΕΟΚ) αριθ. 2078/92 του Συμβουλίου της 30ής Ιουνίου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου (7), όπως τροποποιήθηκε από τον κανονισμό (ΕΚ) αριθ. 2772/95 της Επιτροπής (8), ή από τον κανονισμό (ΕΟΚ) αριθ. 2079/92 του Συμβουλίου της 30ής Ιουνίου 1992 για τη θέσπιση κοινοτικού καθεστώτος παροχής ενισχύσεων στην πρόωρη συνταξιοδότηση των γεωργών (9), όπως τροποποιήθηκε από τον κανονισμό (ΕΚ) αριθ. 2773/95 της Επιτροπής (10), ή από τον κανονισμό (ΕΟΚ) αριθ. 2080/92 του Συμβουλίου της 30ής Ιουνίου 1992 για τη θέσπιση κοινοτικού καθεστώτος παροχής ενισχύσεων των μέτρων για τα δάση στον τομέα της γεωργίας (11), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 1068/93 προστίθεται το ακόλουθο άρθρο 18α:
«Άρθρο 18α
Για την εφαρμογή του άρθρου 7 του κανονισμού (ΕΟΚ) αριθ. 3813/92, τα ποσά διαρθρωτικού ή περιβαλλοντολογικού χαρακτήρα τα οποία δεν είναι:
- κατ' αποκοπήν ενίσχυση η οποία καθορίζεται ανά εκτάριο ή ανά μονάδα χονδρού ζώου
ή από
- αντισταθμιστική πριμοδότηση ανά προβατίνα ή αίγα,
είναι εκείνα που υπάγονται σε χρηματοδότηση από το ΕΓΤΠΕ, τμήμα Προσανατολισμού ή από το Χρηματοδοτικό μέσο προσανατολισμού της αλιείας (ΧΜΠΑ), εκείνα που προβλέπονται από τον κανονισμό (ΕΟΚ) αριθ. 1992/93 του Συμβουλίου (*), ή ακόμη εκείνα που καθορίζονται από ένα των κανονισμών (ΕΟΚ) αριθ. 2078/92 (**), (ΕΟΚ) αριθ. 2079/92 (***) ή (ΕΟΚ) αριθ. 2080/92 (****) του Συμβουλίου.
(*) ΕΕ αριθ. L 182 της 24. 7. 1993, σ. 12.
(**) ΕΕ αριθ. L 215 της 30. 7. 1992, σ. 85.
(***) ΕΕ αριθ. L 215 της 30. 7. 1992, σ. 91.
(****) ΕΕ αριθ. L 215 της 30. 7. 1992, σ. 96.».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1995.

Labels: 19
6